# LLKVDA

SACENSĪBU NOLIKUMS

2022. gada redakcija

SACENSĪBU MĒRĶI.

Sacensību uzdevums stiprināt visos sabiedrības slāņos izpratni par dejas nozīmi cilvēka personības attīstībā.

Sniegt zināšanas par dažādiem deju stiliem.

Izcelt pareizas dejošanas tehnikas nozīmi.

Stimulēt Latvijas dejotāju izaugsmi un rosināt dejotāju dalību vietējo un starptautisko organizāciju rīkotajos konkursos un festivālos Latvijā un ārvalstīs.

LLKVDA SACENSĪBU NOLIKUMS.

Sacensības tiek organizētas, balstoties uz GOLD (Global Organisation of Line Dance) sacensību noteikumiem. (Gold sacensību noteikumi ir angļu valodā un tie jāievēro dalībniekiem, kuri piedalās starptautiskajos GOLD organizācijas čempionātos. GOLD sacensību noteikumus, kalendāru un deju programmu skatiet mūsu mājaslapā www.linedancelatvia.lv.

Divīzijas Līmeņi.

Line Classic (GOLD) Starter

Line Open (GOLD) Newcomer

 Novice

 Intermediate

 Advanced

Line Social (LV)

Modern (LV un LT) Modern B

 Modern A

Partner dance (GOLD) Partner Starter

 Partner Experienced

Komandas (GOLD) Team Classic Starter

 Team Classic Experienced

 Team Showtime

Horeogrāfijas (GOLD) Beginner

 Improver/Intermediate

 Advanced

Blast from the Past (LV) Solo

 Komandas

Dejas

Starter - 3 GOLD programmas dejas.

Line Classic - 3 GOLD programmas dejas – smooth; rise&fall; lilt

Line Open - 3 GOLD dejas – cuban; funky; showdance

Social - 3 iesācēju līmeņa dejas, kuras izvēlas Latvijas instruktori.

Modern

Modern A - 3 augstas sarežģītības dejas, kas saskaņotas ar Lietuvas Line Dance asociāciju

Modern B - 3 vidējas sarežģītības dejas, kas saskaņotas ar Lietuvas Line Dance asociāciju

Blast From The Past – populāras klasiskas dejas. Katrās sacensībās citas dejas.

Horeogrāfijas.

Katrā kategorijā dalībnieks var pieteikt līdz 3 horeogrāfijām. Horeogrāfiju apraksts jāiesūta, kā pielikums reģistrējoties sacensībām. Mūzika Mp3 formātā jāiesniedz dīdžejam, vēlākais, sacensību dienā 2 stundas pirms starta zibatmiņā, vai iepriekš jānosūta e-pastā. Sūtot mūziku e-pastā, lūdzams sazināties ar sacensību organizatoru, vai mūzikas fails ir saņemts.
Horeogrāfiju sacensībās ar vienu un to pašu horeogrāfiju var piedalīties vienu sacensību gadu, līdz Latvijas Nacionālajam čempionātam. Nacionālais čempionāts katru gadu ir pēdējās sacensības, kurās piedalās konkrētā horeogrāfija

Blast From The Past (zelta klasika)

Šī ir speciāla Solo un Komandu divīzija, kuras deju programmā tiek iekļautas Latvijā un pasaulē populāras dejas, kas izturējušas laika pārbaudi. Mērķis ir iepazīstināt jaunos dejotājus ar līnijdeju *zelta klasikas* horeogrāfijām, bet ilggadējiem dejotājiem ļaut izdejot populāras dejas.

Solo dejotāji izpilda horeogrāfiju, vadoties no soļu apraksta.

Komandas horeogrāfijas pirmo sienu izpilda bez izmaiņām. Sākot no otrās sienas drīkst veikt izmaiņas vienā no *8 count* sekcijām (valsī *6 count* sekcija), izņemot pirmo un pēdējo sienu. Izmaiņas var būt atšķirīgas un dažādās sekcijās.

**BLAST FROM THE PAST - Dejotāji pēc vecuma tiek iedalīti sekojoši:**

Junior – Youngster ( var piedalīties arī bērni zem 12 g. vecuma)

Adult-Jade (20 g. – 40g.)

Pearl-Ruby (40 g. – 60 g.)

Emerald-Platinum (60 g.-70 + g.)

Pearl, Ruby, Emerald, Platinum vecuma dejotāji var piedalīties arī citās vecuma grupās, izņemot Junior – Youngster.

Dejotāju vecuma grupas
Dalībnieka vecuma grupu nosaka tas, cik gadu viņam ir deju gada. 31. decembrī.

**Solo** dejotāji:

Tiny: līdz 8 g.
Kiddie: 8 - 12 g.

Junior: 12 – 16 g

Youngster: 16 - 20 g.
Adult: 20 - 30 g.
Jade: 30 - 40 g.
Pearl: 40 - 50 g.
Ruby: 50 - 60 g.
Emerald: 60 – 70 g.
Platinum: 70 g. +

**Teams** – nav vecuma dalījuma

**Partneri**

Junior - partneri jaunāki par 20 g. Ja viens partneris ir vecāks par 20, tad pārim jādejo Adult divīzijā.
Adult - partneri vecāki par 20+

Senior – partneri vecāki par 50+. Ja viens partneris ir jaunāks par 50, tad pārim jādejo Adult divīzijā.

Sacensību noteikumi.

Sacensības notiek, pēc GOLD organizācijas noteikumiem. Atšķirības ir aprakstītas šajā nodaļā. Nacionālās sacensības nav saistītas ar GOLD starptautisko reitingu un kvalifikāciju.

Tie dejotāji, kuri LLKVDA sacensībās būs startējuši augstākā divīzijā, nekā viņi ir startējuši starptautiskajās sacensībās, nākamajās starptautiskajās sacensībās var turpināt sacensties divīzijā, kādu viņam paredz starptautiskais reitings un attiecīgo sacensību noteikumi.

Solo dejotāji izpilda GOLD noteiktās dejas. Dejotājs var dejot tikai Classic vai tikai Open, vai arī abās divīzijās. Abās divīzijās jādejo vienā un tajā pašā līmenī. Katra divīzija tiek vērtēta atsevišķi. Sievietes un vīrieši tiek vērtēti atsevišķi.

Modern divīzijās sievietēm un vīriešiem ir kopējs vērtējums.

Pāriešana uz augstāku līmeni ir brīvprātīga.

Pāriet uz zemāku līmeni var gadījumā, ja dejotājs nav piedalījies nevienās solo deju sacensībās 2 deju gadus, vai arī to saskaņojot ar LLKVDA.

Pāriet no Newcomer uz Starter līmeni nav atļauts.

 Partner dejo GOLD programmu.

Teams.

Komandas startē ar deju salikumu vai savu horeogrāfiju. Priekšnesuma ilgums 3 – 6 min. priekšnesumā nedrīkst iekļaut akrobātiskus elementus un nedrīkst lietot rekvizītus. Minimālais dalībnieku skaits komandā ir 3 dejotāji.

Showtime priekšnesuma ilgums 3 – 8 min. Uz skatuves drīkst izmantot rekvizītus un dekorācijas. Minimālais dalībnieku skaits ir 2.

Komandu priekšnesuma mūzika Mp3 formātā jāiesniedz dīdžejam, vēlākais, sacensību dienā 2 stundas pirms starta (vēlams zibatmiņā), vai iepriekš jānosūta e-pastā. Sūtot mūziku e-pastā, lūdzams sazināties ar sacensību organizatoru un pārliecināties, ka mūzikas fails ir saņemts.

Apģērbs.

Tērps nedrīkst būt nepiedienīgs (pārāk atkailināts). Tērpa atbilstība dejas raksturam netiek vērtēta, bet ir vēlama. Dejot drīkst tikai deju apavos. Nav atļauts dejot ielas kovboju zābakos un augstpapēžu (virs 4 cm) kurpēs.

Speciālie deju zābaki nav obligāti nevienā divīzijā. Sieviešu deju kurpju papēžiem jābūt aptuveni 2-4 cm augstiem. Tiny un Kiddie vecuma grupā drīkst dejot arī deju apavos bez papēža.
Dejotājam dalībnieka numurs ir jāpiestiprina pie apģērba tā, lai tas būtu redzams un to neaizsegtu apģērba daļas vai mati. Komandas numurs ir jāpiestiprina vienam dalībniekam, kurš dejo pirmajā rindā.

Reģistrācija.

Dalībnieku reģistrācija notiek internetā, aizpildot reģistrācijas formu.

Komandu reģistrācija notiek, rakstot e-pastu, kurā noteikti ir jāuzrāda visu dalībnieku vārdi un uzvārdi, kā arī komandas nosaukums.

Tiesāšana.

Katru sacensību kārtu tiesā ne mazāk kā pieci asociācijas apstiprināti tiesneši.

Sacensību koordinators.

Sacensību norises kārtību apstiprina un uzrauga LLKVDA sacensību koordinators. Koordinators kontrolē sacensību gaitu un tiesnešu darbu. Koordinators izskata protestus, ja tādi ir un pieņem galīgo lēmumu katrā protesta gadījumā. Protesti jāiesniedz uzreiz pēc tam, kad attiecīgā divīzija ir beigusi sacensības.

Vērtēšana.

Vērtēšana notiek pēc LLKVDA punktu skaitīšanas metodes.

Apbalvošana.

Apbalvošana notiek stundu pēc sacensību noslēguma. Ja vēlāk atklājas kāda kļūda punktu skaitīšanā, tad vietas var tikt mainītas arī pēc sacensībām. Ja kļūda skar apbalvotās vietas, tad kļūdai pakļauto dejotāju jauna apbalvošana notiek nākamajās sacensībās.